
Rugăciunea întâia către 
Preasfânta Născătoare 
de Dumnezeu 


Preasfântă Născătoare de Dumnezeu 

cea singură Preacurată, 

şi cu sufletul, şi cu trupul, 

cea singură mai presus de toată curăţia, 
şi de toată înţelepciunea şi fecioria, 

cea care, singura, te-ai făcut lăcaşul 

a tot darul Preasfântului Duh 

şi, de aceea, Înseşi 

puterile cele nematerialnice şi îngereşti 
le covârşeşti cu neasemănarea, 

cu curăţia şi cu sfinţenia sufletului şi a trupului, 
caută spre mine cel pângărit şi întinat, 
şi cu suiletul şi cu trupul, 

cu întinăciunea împătimirii 

şi a vieţii mele trăite în dezmierdări. 


Curăţeşte-mi mintea mea cea pătimaşă şi o spală! 
Indreptează-mi gândurile mele cele rătăcite şi orbite! 
Îndreptează-mă şi povăţuieşte-mi simţurile! 


Slobozeşte-mă de obiceiurile cele prea rele şi urâte, 
care mă tiranizează, 
de necuratele prinderi în minte, şi de patimi! 


Opreşte-mă dinspre tot păcatul cel cu lucrarea, 
dăruieşte-mi trezvie şi socoteală desluşitoare 
Intunecatei şi ticăloasei mele minţi, 

spre îndreptarea greşelilor şi a căderilor mele, 

ca de întunecatul păcat izbăvindu-mă, 

să mă învrednicesc a te slăvi 

şi a te lăuda cu îndrăzneală., 

pe tine, cea singura adevărată Maică 

a adevăratei lumini a lui Hristos, Dumnezeul nostru, 
că tu singură, împreună cu Dânsul şi printr-Însul, 
eşti binecuvântată şi preaslăvită 

de toată zidirea cea văzută şi cea nevăzută, 

acum şi pururea şi în vecii vecilor. 

Amin. 

Rugăciunea a doua către 
Preasfânta Născătoare 
de Dumnezeu 


Fecioară, Stăpână Născătoare de Dumnezeu, 
cea cu dar dăruită, 

Maica lui Dumnezeu, 

preablagoslovită a lui Dumnezeu Născătoare, 
preabinecuvântată de Dumnezeu dăruită, 
încăperea dumnezeirii unuia-Născut, 

a Fiului Celui fără de moarte, 

şi a Tatălui Celui nevăzut, 

pleacă urechea ta şi auzi-mi cuvintele, 

pe care din necuratele mele buze le trimit 
Că, iată, din suflet zdrobit şi din minte smerită, 
la milostivirea ta am alergat. 


Deci să nu mă treci cu vederea pe mine, ticălosul, 
„nici să nu mă laşi să pier până la sfârşit, 

pe mine, nevrednicul robul tău. 

Ci, rugăciunile tale cele de maică, folosindu-le, 
vindecă-mi ticălosul meu suflet, 

care rău s-a zdrobit cu patimile cele rele, 


pe care vrăjmaşul cel rău 
prin păcate iubitoare de dulceaţă, zdrobindu-l, 
la pământ l-a călcat, 


De aceea de toată ruşinea sunt plin 

şi nu îndrăznesc, nici cutez 

să cer iertarea multelor mele păcate 

şi vindecarea nevindecatelor mele răni, 

de la iubitorul de oameni, Dumnezeul meu. 

Că am pângărit biserica trupului, 

cu poftele cele necuviincioase, cumplit am întinat-o, 
toate simţirile mi le-am făcut netrebnice, 

cu faptele mele cele fără de lege. 

De acea, nu am îndrăzneala 

să ridic mâinile mele spre cer, 

fiind ele întinate cu lucruri rele, 

şi nici buzele să-mi deschid spre rugăciune, căci 


cu ocările şi cu clevetirea aproapelui le-um spurcat. 


Pentru aceasta, Preacurată Stăpână, 

la negrăitele tale îndurări 

mă arunc eu, ticălosul şi desfrânatul, 

că nu am altă nădejde, sau altă scăpare, 
fără numai pe tine singură, 

mânpâierea mea şi grabnic sprijinitoare, 
bucuria sufletului meu, dezlegarea întristării, 
izbăvirea robiei, îndumnezeirea muritorilor, 
curăţitoarea şi scăparea noastră, 

ridicarea celor căzuţi, 
ziditoarea din nou a sufletului şi a trupului meu, 
izbăvirea de păcate a inimii mele uscate, 
picătură de Dumnezeu izvorâtoare 

a sufletului meu celui întunecat, 

făclie prea strălucitoare, 

îmbrăcăminte a goliciunii mele, 

a suspinelor mele odihnă şi încetare, 


a primejdiilor meje prefacere. 


Întru tine nădăjduiesc, întru tine mă laud, 

să nu depărtezi de la noi sprijinul tău, 

ci ajută-ne, şi ne acoperă, şi stai de faţă, totdeauna. 
Căci se veseleşte de cererile tale Unul-Născut Fiul tău, 
Şi cu mult mai vârtos EI, 

Care între robi a voit a Se număra, 

Va păzi darul şi porunca Sa către tine, 

cea care I-ai slujit Lui la naşterea cea negrăită. 

De aceea, se şi bucură El de rugăciunile tale, 

slăvirea ta socotind-o ca pe a Sa. 


După datorie împlineşte cererile tale. 

Să nu mă treci cu vederea pe mine, prea ticălosul, 
faptele mele cele necuvioase 

să nu curme de la mine mila ta cea nemăsurată, 
Născătoare de Dumnezeu, numele cel preadorit mie, 
că nu este lemn de biruinţă 

mai tare decât ajutorul tău. 

Deci, la tine cad, cea prea fără de prihană 

şi mijlocitoarea lumii. 


Către tine, care eşti grabnic ajutătoare în nevoi, 
şi, după Dumnezeu, sprijinitoare, 

şi întemeiată şi tare folositoare, 

strig din adâncul inimii mele, 

ca cela ce cu multe greşeli sunt vinovat: 
Miluieşte-mă, ceea ce eşti iubitoare de bine 

şi iubitoare de milostivire, 
pe mine, cel ce sunt plin de toată duhoarea cea rea 
şi de trândăvie, 

şi primeşte această simplă şi ticăloasă rugăciune, 
chiar dacă ţi-o aduc cu trândăvie şi cu lenevire. 
Insă, tu, cu rugăciunile tale, cele de Maică, 


fă-o bineprimită Fiului tău şi Dumnezeu, 
învredniceşte-mă Împărăției cerurilor, 

pe mine, care laud şi binecuvintez 

pe Tatăl şi pe Fiul şi pe Sfântul Duh, 
acum şi pururea şi învecii vecilor. 
Amin. 

Rugăciunea a treia către 
Peasfânta Născătoare 
de Dumnezeu 


Fecioară, Stăpână Născătoare de Dumnezeu, 

cea care L-ai născut 

pe Hristos Mântuitorul şi Dumnezeul nostru, 
spre tine îmi bun toată nădejdea mea, 

şi întru tine mă bizuiesc, 

ceea ce eşti mai înaltă decât toate puterile cereşti. 
Preacurată, cu dumnezeiescul tău dar, păzeşte-mă! 
Ocârmuieşte-mi viaţa! 

Povăţuieşte-o spre sfânta voia Fiului tău 

şi Dumnezeului nostru! 

Dăruieşte-mi. lăsarea greşelilor! 


Fii mie scăpare, acoperământ, sprijin 

şi povăţuitoare care mă treci la viaţa veşnică! 
In ceasul cel înfricoşat al morţii mele, 
Stăpâna mea, să nu mă părăseşti!: 

Ci grăbeşte spre ajutorul meu, 


“şi din tirania cea amară a dracilor răpeşte-mă! 


Că întru voia ta ai putere, 


ca o Maică, cu adevărat, a lui Dumnezeu 
şi ca una ce peste toate stăpâneşti. 


Primeşte Preamilostivă şi Preasfântă Stăpână, 
Maică a lui Dumnezeu, 

cinstite daruri, numai ţie potrivite, 

de la noi, nevrednicii robii tăi. 

Cea care, din toate neamurile, eşti aleasă, 

cea care te-ai arătat mai înaltă 

decât toată zidirea celor cereşti şi celor pământeşti, 
căci prin tine pe Fiul lui Dumnezeu L-am cunoscut, 
prin tine Domnul Puterilor S-a făcut ca noi, 

şi ne-am învrednicit 

de sfântul şi preacuratul Său Trup şi Sânge. 


Fericită eşti tu întru neamurile neamurilor, 

de Dumnezeu fricito! 

Ceea ce eşti decât heruvimii mai strălucită 

şi decât serafimii mai slăvită, 

şi acum, prealăudată Născătoare de Dumnezeu, 

nu înceta a te ruga pentru noi nevrednicii robii tăi, 
ca să ne izbăvim de toată bântuirea vicleanului 

şi de toată înconjurarea lui să fim păziţi, 

spre a nu fi pătrunşi de asuprirea cea înveninată. 


Şi pâhă în sfârşit, cu rugăciunile tale 
păzeşte-ne neosândiţi! 

Şi, cu sprijinul şi ajutorul tău mântuindu-ne, 
slavă şi laudă şi mulţumire şi închinăciune, 
totdeauna, lui Dumnezeu Celui în Treime slăvit 
şi Ziditor al tuturor, să înălţăm. 


Stăpână Preabună şi de preabun neam, 
Maică a lui Dumnezeu Celui bun 
şi întru tot bun şi prea bun, 


tem aaa 


Ea re caste. 


13 


caută cu' ochiul tău cel milostiv 

spre rugăciunea nevrednicului 

şi netrebnicului robului tău, 

şi tă cu mine după mila negrăitei milostivirii tale, 


şi treci cu vederea greşelile mele, 

cele cu cuvântul şi cele cu lucrul, 

cele de voie şi cele fără de voie, 

cele întru cunoştinţă şi cele întru necunoştinţă. 

Şi mă înnoieşte cu totul, 

şi mă fă biserică 

a Preasfântului şi de viaţă făcătorului 

şi preastăpânitorului Duh, 

Care a locuit şi a umbrit în preacuratul tău pântece, 
cu puterea celui Preainalt. 


Tu eşti ajutătoarea celor necăjiţi, 

ocrotitoarea ceior ce sunt în primejdie, 
mântuitoarea celor înviforaţi, 

liman al celor ce sunt în furtună, 

cea care iei partea şi sprijini pe cei împresuraţi. 


Dăruieşte umilinţă robului tău, alinare a gândurilor, 
bună statornicie a minţii, minte cu totul înţeleaptă, 
trezvie a sufletului, cuget smerit, 
aşezare cu sfinţită cuviinţă şi trează, 

obiceiuri pricepute şi strânse, 

toate aceste semne care arată preabuna aşezare, 

cea din lăuntru, a Sulietului. 


Dă-mi pacea 

pe care Domnul nostru a dăruit-o ucenicilor Săi, 

ca să ajungă rugăciunea mea la Biserica ta cea sfântă 
şi la locaşul slavei Tale. 


Să picure ochii mei izvoare de lacrimi, 


14 
ca să mă speli cu lacrimile mele 
şi să mă ştergi cu curgerea lor, 
curăţindu-mă de întinăciunea patimilor. 
Zapisul greşelilor mele şterge-l! 
Risipeşte norii mâbnirii mele, 
negura gândurilor şi tulburarea, viscolul patimilor! 
Vijelia depărteaz-o de la mine! 
Întru netulburare şi întru alinare, păzeşte-mă! 


Măreşte inima meu cu mărire duhovnicească! 
Veseleşte-mă. şi bucură-mă cu bucurie negrăită 
şi cu veselie neîncetată, 

pentru ca pe căile cele drepte ale poruncilor Fiului Tău, 
cu alergare dreaptă să alerg 

şi să merg cu ştiinţă nemustrată 

şi cu petrecere nepoticnită. 

Mai dăruieşte-mi mie, celui ce mă rog ţie, 
rugăciune curată, 

cu minte netulburată şi cu gând nerăspândit, 
să cuget neîncetat, cu suflet nesăţios, 

noaptea şi ziua, 

cuvintele dumnezeieştilor Scripturi. 

Şi să cânt întru mărturisire, 

şi întru bucuria inimii să mă rog, 

spre slava, cinstea şi marea cuviinţă 

a Unuia Născut, Fiului tău, 

a Domnului nostru lisus Hristos, 

Căruia se cuvine toată slava, cinstea şi închinăciunea, 
Acum şi pururea şi în vecii vecilor. 

Amin. 

Rugăciunea a patra către 
Preasfânta Născătoare 
de Dumnezeu 


Stăpâna mea, Preasfântă Născătoare de Dumnezeu, 
cu dar dăruită, a lui Dumnezeu Născătoare, 
Preabinecuvântată, de Dumnezeu dăruită, 
Maică a lui Dumnezeu, 

încăperea dumnezeirii Unuia-Născut Fiului tău, 
Fiul Tatălui Celui fără de moarte şi nevăzut, 
scaune în chipul focului, 

decât cele îngereşti închipuite 

preaslăvită, preacurată, 

preaneprihănită, prealăudată, 

prea cu totul nestricată, preafericită, 
preanestricată, preacinstită, 

preaslăvită întru totul binecuvântată, 
preapomenită, preadorită, | 

fecioară cu sufletul, şi cu trupul şi cu mintea, 
jilțul Împăratului Celui ce este pe heruvimi, 


16 
uşa cerească, prin care de pe pământ la ceruri alergăm, 
Mireasă a lui Dumnezeu, 
prin care cu Dânsul ne-am împăcat, 
minune neînţeleasă, auzire netâlcuită, 
arătare a dumnezeieştii Taine, celei ascunse, 
împăciuitoare cu totul nebiruită, 
sprijin tare, izvor de viaţă primitor, 
noian neimpuţinat şi nedeşertat 
al dumnezeieştilor şi negrăitelor daruri şi hărăziri, 
înălţime decât cereştile puteri mai înaltă, 
adânc necercetat al înțelegerilor celor ascunse, 
slava şi cinstea cea de obşte a firii, 
dăruirea tuturor bunătăţilor, 
cea care eşti, după Sfânta Treime, Stăpână a tuturor, 
şi, după Mântuitorul mijlocitoare a toată lumea, 
căruţa Soarelui celui gândit, a Luminii celei adevărate, 
care luminează pe tot omul care vine în lume, 
cea care porţi pe Acela Care toate le poartă 
cu cuvântul gurii Lui, 
îmbrăcămintea cea neîntinată 
a Celui ce Se îmbracă cu lumina ca şi cu o haină, 
podul a toată lumea, 
care la Cerul cel mai presus de lume ne sui, 
cea mai înaltă -şi mai praslăvită decât heruvimii, 
şi decât seratimii fără de asemănare, 
strălucirea îngerilor, mântuirea oamenilor, 
ceea care la cer ne sui pe noi, 

Maica şi Roaba Stelei celei neapuse, 

raza Zilei celei adevărate şi tainice, 

adâncul necurmatei iubiri de oameni a lui Dumnezeu, 
carul cel dumnezeiesc şi mult numit, 

întărirea şi sprijinirea preatare 

a credinţei celei adevărate, 

locul cel preadesfătat al Celui neîncăput, 

viţa cea adevărată, care pe Rodul vieţii L-ai purtat, 

măslinui cel prea roditor 

care sufletele creştinilor le veseleşti, 
acoperământul a toată lumea, 

uşa cinstitei taine, celei mai presus de minte, 
împlinirea darurilor temeinice, 

pe care cu vrednicie le porţi, 

ca cea care eşti a doua după Dumnezeire. 


Fulger care faci să strălucească sufletele credincioşilor, 
împăcarea păcătoşilor, întemeierea celor aşezaţi, 
chemarea înapoi a celor ce cad, deşteptarea trândavilor, 
virtutea celor ce bine sporesc, 

unirea la un gând a Bisericilor, 

buna norocire a oştilor, hărăzirea tuturor bunătăţilor, 
buna aşezare a cetăților, pacea lumii, 

Răbdarea pustnicilor, bărbăţia pătimitorilor, 

comoara vieţii celei nestricăcioase, 

nor care aduci ploaia cerească celor de pe pământ, 
scară pe care îngerii cei cereşti către noi au coborât, 
limanul celor înviforaţi, bucuria celor necăjiţi, 
folositoarea celor nedreptăţiţi, 

ajutorul celor neajutoraţi, întărirea celor neputincioşi, 
sprijinirea celor obosiţi, toiag al orbilor 

povăţuitoarea cea mântuitoare a celor din nevoi, 
chivot sfânt 

prin care de potopul păcatului ne-am mântuit, 

TUg Neărs 

pe care te-a văzut de Dumnezeu văzătorul Moise, 
cădelniţă de aur 

în care Dumnezeu Cuvântul a fost aprins 

şi a umplut lumea de bună mireasmă 

şi visurile neascultării de tot le-a ars, 

tablă de Dumnezeu scrisă, sfeşnic cu şapte lumini, 

a cărui strălucire a covârşit razele soarelui, 

cort sfânt care pe Basileul cel duhovnicesc L-ai născut, 

căruţa cea împărătească, năstrapă de mană primitoare, 
grădină încuiată, izvor pecetluit 
ale cărui ape curate şi limpezi adapă lumea, 
toiag al lui Aaron, cel cu sfinţenie odrăslit, 
lână de rouă purtătoare a lui Ghedeon, 
carte de Dumnezeu scrisă, 
prin care zapisul lui Adam a fost rupt, 
munte al lui Dumnezeu, muntele cel sfânt 
în care Dumnezeu a binevoit să locuiască, 
rădăcină sfântă a lui Iesei, 
cetate a lui Dumnezeu, vestită de David, 
dezlegarea întristării, izbăvirea robiei, 
îndumnezeirea muritorilor, 
cea prea frumoasă cu firea şi cu totul neprihănită, 
cea care din libanul fecioriei sui 
şi lumea ai umplut-o de bună mireasma mirului, 

a cărui dulceaţă curgând pe lemnul cel amar, l-a îndulcit, 
cea care în chip înfricoşat 
ai încăput toată fiinţa Dumnezeirii, 
dăruirea cea mai înaltă decât toată cinstea 
şi podoaba cea preacinstită a tuturor bunătăţilor, 
pat al lui Solomon, 
pe care te înconjoară şaizeci de puternici, 
adică glasurile Scripturii celei de Dumnezeu insuflate, 
loc de lumină încăpător, 
din care razele mântuirii au strălucit lumii, 
uşă a lui lezechiel care caută spre răsărit, 
mărirea înfricoşatei iconomii, 
sălăşluirea cea frumoasă 
a dumnezeieştii împreună-pogorâri, 


_împăcătoarea lumii, curăţitoarea noastră, 


adăpostirea darului celui prea dorit 

al tuturor bunătăţilor, | 

cleşte de văpaie purtător care aduci rod preafrumos 
şi preadulce măr cu bun miros, 


ț 

trandafir dulce mirositor, 

floare neveştejită, crin preaalb, 

carte pecetluită, pe care nimeni nu poate s-o citească, 
chipul cel nescris al fecioriei, 

vederea proorocilor cea cinstită, 

porfira cea de Dumnezeu ţesută, 

împlinirea cea preavădită a toată proorocia, 
gura netăcută a Apostolilor, 

îndrăznire nebiruită a purtătorilor de chinuri, 
întărirea împăraţilor, lauda preoţilor, 

iertarea greşelilor, înduplecarea dreptului judecător, 
scularea celor căzuţi, dorirea lumii, 

zidirea a doua oară a sufletului şi trupului meu, 
mântuirea mea, mângâierea mea, răcorirea mea, 
dulceaţa mea, scăparea mea, 

acoperământul, tăria, veselia, îndulcirea, 

zidul, adăpostirea, îngrădirea cea tare, 

arma, sprijinirea, slava, ocrotitoarea, 
mijlocitoarea, alinarea, cercetarea, 

fala, pacea, cântarea, bucuria, 

binecuvântarea, ancora, îndestularea, 

roua, încuviințarea cea cinstită, sfinţenia,. 
mărirea , izbăvirea, mângâierea scârbelor mele, 
luminarea şi sfinţenia sufletului meu, 

izbăvirea de păcatele mele, 

îndulcirea şi îmbunarea de la Dumnezeu 

a sufletului meu, 

picătură care izvorăşti pe Dumnezeu 

în inima mea cea uscată, 

făclia cea prea strălucită a sufletului meu celui întunecat, 
îmbrăcarea goliciunii mele 

încetarea suspinurilor, prefacerea primejdiilor, 
înfrânarea, curăţenia, bărbăţia, 

întreaga înţelepciune, podoaba faptelor bune, 
slobozenia mea, limanul, comoara, 

neguţătoria cea cu adevărat veşnică, | 
Sstatornica pocăință, înălţarea, buna sănătate, 
frumuseţea, tăria, buna sfâtuire, priceperea, bucuria, 
domnia mea, veselia mea, strălucirea mea, 
către Dumnezeul meu neadormită şi cinstită 

folositoare şi înainte-stătătoare, 


Vezi credinţa mea şi dorirea mea cea după Dumnezeu, 
şi ca una ce ai milostivire şi putere, 

ca o Maică a lui Dumnezeu, Cel singur bun şi milostiv, 
primeşte suiletul meu cel preaticălos! 

Prin mijlocirea şi sprijinul tău, 

învredniceşte-l părţii de-a dreapta 

a Unuia-Născut Fiului tău 

şi odihnei aleşilor şi sfinţilor Lui! 


Nu am alt ajutor afară de tine, nici alt sprijin. 
Spre tine nădăjduiesc, să nu rămân deşert! 

Întru tine mă laud, i 

să nu-ţi întorci faţa ta de la mine, 

nevrednicul robul tău, 

pentru păcatele şi fărădelegile mele! 

Căci ai voire şi putere 

ca cea care pe unul din Treime, negrăit L-ai născut. 
Ai cu ce să-L pleci. 

Ai cu ce să-L îndupleci. 

Ai mâinile cu care negrăit L-ai purtat. 

Ai sânul cu care L-ai alăptat. 

Adu-l aminte de scutece şi de creşterea cea din pruncie, 
Amestecă-le pe ale tale pe ale Acestuia, 

cu crucea, sângele, rănile, 

prin care ne-am mântuit, prin care ne-am proslăvit. 


Deci, să nu-ţi întorci ocrotirea ta de la mine, 
ci ajută-mi şi âcoperă-mă, 


21 


şi fii lângă mine întotdeauna, 

căci îndatorat îl ai pe Dânsul Care a zis: 
"cinsteşte pe tatăl tău şi pe mama ta!” 

Şi cu mult mai vârtos Acela Care Însuşi 

a vrut a Se număra printre robi, 

va păzi darul şi porunca Sa către tine, 

cea care l-ai slujit Lui la naştere spre izbăvire. 
De aceea, Se şi bucură de rugăciunile tale, 

Ca pe a Sa socoteşte slăvirea ta, 

şi dator Se simte să împlinească cererile tale, 
numai să nu mă treci cu vederea pe mine cel nevrednic, 
nici, cerând eu, faptele mele necuviincioase 

să curme mila ta cea nemăsurată. 


Născătoare de Dumnezeu, numele meu cel preadorit, 
nici un semn de biruinţă 

nu este mai mare decât ajutorul tău. 

Căci tu ai şters toată lacrima 

de pe toată faţa pământului. 

Tu zidirea ai umplut-o de tot felul de faceri de bine, 
pe cele cereşti le-ai veselit, 

pe cele pământeşti le-ai mântuit, 

zidirea ai împăcat-o, 

pe Ziditorul ni L-ai făcut milostiv, 

pe îngeri i-ai plecat, pe oameni i-ai înălţat, 

ai mijlocit între cele de sus şi cele de jos, 

toate le-ai prefăcut şi le-ai schimbat preabine 

în ce-i mai bun. | 


Prin tine deţinem 

semnele cele nemincinoase ale învierii noastre. 
Prin tine Împărăţia cea cerească 

nădăjduim să o dobândim. 

Pe tine ajutătoare spre mântuire te-am câştigat, 
Pe tine mulţimea creştinilor te are zid prea tare. 

Incuietorile raiului le-ai deschis. 
Ne-ai făcut a călători la ceruri. 
Cu Fiul tău şi Dumnezeu ne-ai împrietenit. 


Prin tine singură, preacurată, 

toată slava, cinstea şi sfinţenia, 

de la Adam cel dintâi şi până la sfârşitul veacului, 
Apostolilor, proorocilor, ucenicilor, Drepţilor, 

şi celor smeriţi cu inima, 

s-a făcut şi se face şi se va face. 

Şi de tine se bucură, cea care eşti cu dar dăruită, 
toată zidirea. 

Şi eu pe tine mă bizuiesc, 

pe tine cea care, cu adevărat, ai născut după trup 
pe Dumnezeu adevărat, 

Căruia se cuvine toată slava, cinstea şi închinăciunea, 
împreună cu Cel fără de început al Lui Părinte, 

şi cu Preasfântul şi bunul 

şi de viaţă făcătorul Lui Duh, 

acum şi pururea şi în vecii vecilor. 

Amin, | 


ae sei e Sen RE 


Rugăciunea a cincea către 
Preasfânta Născătoare 
de Dumnezeu 


Întru tine, înainte-stătătoare şi ocrotitoare 

şi mijlocitoare către Dumnezeu, 

Cel ce S-a născut din tine, i 

întru tine tot neamul omenesc s-a fericit, 
ocrotirea ta stă asupră-i, 

numai pe tine te are scăpare şi sprijin, 

ca una ce ai îndrăzneală către Dânsul. 

iată, şi eu vin la tine cu suflet fierbinte, 
necutezând a îndrăzni către Fiul tău., 

„Mă rog să dobândesc mântuire 

prin mijlocirea ta către Dânsul. 

Să nu mă treci cu vederea pe mine, robul tău! 
După Dumnezeu, spre tine mi-am pus toată nădejdea. 


Să nu mă lipseşti de iubirea ta pe mine, 

cel cu totul în primejdie 

şi încercat cu prea mari chinuri. 

ci, milostivă Maică a milostivului Dumnezeu, 
miluieşte pe robul tău, 

şi izbăveşte-mă de ştiinţa ce mă mustră ud mine, 
i viforul gândurilor domoleşte-l, 
şi cuptorul dezmierdărilor stinge-l, 
şi văpaia trupului potoleşte-o, 
şi dorul meu către Fiul tău şi Dumnezeul meu aprinde-o, 
şi dă temei tuturor simţirilor mele. 
Nu da nici o intrare poftelor celor necuvioase, 
Mă rog să mi se dea vreme pentru pocăință. 
Să nu mă taie pe mine fără de roadă secera morţii 
şi aşa să fiu dat focului. 
Făclia cea stinsă a sufletului meu aprinde-o, 
negura scârbelor mele risipeşte-o 
ceata politelor mele pătimaşe cu sosirea ta goneşte-o, 
că mult poate rugăciunea Maicii 
către Fiul Cel cu uşurinţă de-mpăcat, 


Dă-mi lumină de pocăință, 

du-mă către ziua umilinţei, 

învredniceşte-mă să petrec restul zilelor vieţii mele 
după bună-plăcerea iubitorului de oameni Dumnezeu. 
Până voi fi în mult dureroasa această viaţă, 
Păzeşte-mă, acoperă-mă, străjuieşte-mă. 

înnoată cu mine atunci când înnot. 

Călătoreşte cu mine atunci când călătoresc. 
Acoperă-mă când dorm, 

toate căile mele îndreptează-le. 

Şi când mă voi duce din trup, stai lângă mine, 
lubitoare de bine, Stăpână, 

alină-mi acea nesuferită suferinţă a trecerii la Domnul, 


uşurează durerea mea, 

povăţuieşte ticălosul meu suilet către veşnicele locaşuri, 
ca să nu mă întâmpine pe mine vreo putere întunecată 
şi-n adâncul iadului să mă tragă. 

Miloistiv să-L văd pe Judecătorul. 

Cu blândeţe căutând el către mine, 
să mă izbăvesc de văpaia cea veşnică. 


Prin tine mireasă a lui Dumnezeu, 

să mă desfăt de Treimea raiului, 

Împărăţia cerurilor să o dobândesc, 

prin tine singurul sprijin al neamului omenesc, 
cea care ai îndreptat căderea strămoaşei, 
ocrotitoarea păcătoşilor, mângâierea celor mâhniţi, 
răcorirea celor necăjiţi. 

De tine fiind păzit, 

totdeauna să te măresc şi să te fericesc. 

Pe tine te fericesc toate neamurile, 

Fecioară, Stăpână de Dumnezeu Născătoare, 
Nădejdea tuturor creştinilor. 


Goneşte de la mine, smeritul şi prea ticălosul tău rob, 
trândăvia, uitarea, neştiinţa, lenevirea, 

slava deşartă, preacurvia, sodomia, lăcomia pântecelui 
şi toate gâdurile rele şi urâte şi stricate, 

din inima mea cea ticăloasă şi zbuciumată 

şi din mintea mea ce întunecată. 

Din toate faptele mele cele rele solobozeşte-mă. 
Stinge-mi cu totul văpaia patimilor, 

că sunt neputincios şi ticălos. 

Preaproslăvită eşti tu între toţi pământenii. 


Mulţumesc ţie, Stăpână Născătoare de Dumnezeu, 

şi te măresc şi te slăvesc pe tine, 

că mi-ai dat a ajunge la sfârşitul zilei, 

şi la noaptea aceasta, 

în care mă rog solirii tale bine primite, 

Preacurată, dă-mi iertare nebăgării de seamă şi lenevirii, 
care m-au biruit până acum, 

cu rngăciunile tale umple-mă de sârguinţă, 

ca necurmat să mă îndeletnicesc 
cu laudele tale cele dumnezeieşti, 
şi cu cele ale lubitorului de oameni, 
Fiului şi Dumnezeului tău, 
căci m-am izbăvit şi mă izbăvesc 
de toate felurile de boale, de relele întâmplări, 
de necazuri şi de primejdii sufleteşti şi trupeşti. 


La tine cad eu ticălosul, 

şi fierbinte strig cântare de mulţumire, 

eu robul tău, pe care l-ai miluit, 

ca cea ce eşti Maică a iubitorului de oameni Dumnezeu. 
Bucură-te, prea Curată, cea care eşti cu dar dăruită. 
Bucură-te preaneîntinată maică, Fecioară Doamnă, 
Bucură-te Fecioară, slava oamenilor, 

Bucură-te plinirea tuturor Proorocilor, 

Bucură-te săvârşirea adunărilor Domnului. 

Bucură-te pecetea aşezământului Lui. 

Bucură-te împlinitoarea sfaturilor Lui. 

Bucură-te arătarea tainelor Lui. 

Bucură-te smulgerea celor ce rău huleau. 

Bucură-te strângerea celor ce de mult erau despărțite, 
Bucură-te întărirea celor împilaţi. 

Bucură-te raza celor ce şed în întuneric. 

Bucură-te înnoirea celor învechiţi. 

Bucură-te curățirea celor rătăciţi care au fost dezlegaţi. 
Bucură-te lumina povăţuitoare a celor rătăciţi. 
Bucură-te limanul şi acoperământul celor ce innoată. 
Bucură-te înainte-stătătoarea şi zidul celor din nevoi. 
Bucură-te mântuire cu bun temei a credincioşilor. 
Bucură-te darul cel prea nou şi dumnezeiesc. 4 
Bucură-te Stăpâna tuturor pământenilor. 4 
Bucură-te bucuria şi lauda îngerilor, 

Bucură-te cea mai înaltă decât toate zidirile. 
Bucură-te ceea ce eşti Maică şi roabă a lui Dumnezeu. 


bu) 

Bucură-te întru-totul binecuvântată în vecii vecilor. 
Bucură-te pom cu bună umbră, Fecioară Doamnă, 
dintru care toţi culegem roade: 

cei ce le mănâncă se bucură şi nu mor. 

Bucură-te Mariam, Maică Fecioară, Maică Mireasă. 
Bucură-te frumuseţea podoabei celei femeieşti. 
Bucură-te fiica cea înfrumuseţată a lui David, 
Bucură-te masa darurilor celor tainice, 

Bucură-te biruinţa Împăraţilor şi Dumnezeului meu. 
Bucură-te fala Patriarhilor şi a purtătorilor de chinuri. 
Bucură-te zidul celor ce te cheamă pe tine. 

Bucură-te apărare şi acoperământ tare. 

Bucură-te scaun prea fără de prihană al lui Dumnezeu. 
Bucură-te singură Maică luminată a lui Dumnezeu. 
Bucură-te pat preasfânt al lui Solomon. 

Bucură-te ceea ce eşti mai cinstită 

decât minţile cele nematerialnice. 

Bucură-te dezlegarea păcatelor mele. 

Bucură-te stăpâna neamului lui Adam. 

Bucură-te sabie asupra răilor draci. 

Bucură-te păzitoarea bunătăţilor celor nepovestite. 
Bucură-te dare preaindestulată a înţelepciunii. 
Bucură-te mângâierea. celor din primejdii 

Bucură-te sprijinirea bogată a săracilor. 

Bucură-te dăruitoarea tuturor bunătăţilor celor veşnice. 


Tu eşti singura Stăpână, 

povăţuitoarea mea de la Dumnezeu, 

dumnezeiască rouă a urşiţei celei din mine, 

picătură de Dumnezeu izvorâtoare a inimii mele uscate, 
izvorâtoarea de a doua 

a izvorului lacrimilor celor uscate, 


„spre curățirea fărădelegilor mele, 


făclia cea prea strălucită a sufletului meu întunecat, 
Indreptarea călătoriilor mele, 

puterea neputinței, îmbrăcarea goliciunii, 
bopăţia sărăciei, tămăduirea rănilor nevindecate, 
ridicarea lacrimilor, încetarea suspinelor, 
uşurarea primejdiilor, dezlegarea legăturilor. 
Auzi rugăciunile mele, 
milostiveşte-te spre suspinele mele, 
primeşte tânguirile mele, 
miluieşte-mă şi pleacă-te spre lacrimile mele, 
milostiveşte-te spre mine 
ca o Maică a iubitorului de oameni Dumnezeu. 
Caută şi pleacă-te către rugăciunea mea, 
umple-mi dorirea mea cea însetată, 
cercetează-mă pe mine, cel ce zac trupeşte şi sufleteşte, 
izbăveşte-mă de spaima care mă tiranizează 
şi cumplit mă luptă mereu, ziua şi noaptea, 
şi îmi omoară ticălosul meu suflet. 
Izbăveşte-mă de săgețile lui veliar 
şi de vrăjmaşii văzuţi şi nevăzuţi, 
umple-mă de dumnezeiasca dulceaţă, 
îndată părtaş, mă arată al Cuvioşilor şi Drepţilor 
cu bună mijlocirea ta cea către Dumnezeu. 
Impreunează-mă cu robii tăi şi cu slujitorii tăi 
în pământul celor blânzi, în Corturile cele cereşti, 
În latura celor vii, întru desfătarea Sfinţilor. 
Învredniceşte-mă pe mine, 
dorirea tuturor, bucuria tuturor, diloeaţă tuturor, 
ca împreună să mă veselesc cu dânşii. 


Mă rog ţie întru bucuria cu adevărat nestricăcioasă 
a Fiului Celui ce S-a născut din tine, a Împăratului, 
mă rog ţie şi pentru camera cea de mire, 

şi pentru Împărăţia cea nemărginită. 

Aşa, Stăpână, scăparea mea, viaţa şi sprijinul meu, 
arma şi fala mea, nădejdea şi tăria mea, 

dă-mi ca împreună cu dânşii să mă îndulcesc 

de nepovestitele şi neajunsele daruri 
şi vistierii ale Fiului tău, 
întru petrecerea cea cerească. 


Tu ai şi puterea împreună alergătoare cu voinţa, 
ca o Maică a Celui Preaînalt. 
Pentru aceasta îndrăznesc, Doamna mea, 
Să cred că nu voi fi lipsit în aşteptarea mea. 
Ci să dobândesc ceea ce aştept, Mireasă dumnezeiască, 
cea care eşti aşteptarea tuturor 
care mai presus de cuvânt ai născut 
pe Domnul nostru lisus Hristos, 
Căruia se cuvine toată slava, cinstea şi închinăciunea, 
în vecii vecilor, 
Amin. 


Rugăciunea a şasea către 
Preasfânta Născătoare 
de Dumnezeu 


Născătoarea Luminii celei neînserate, 

mă rog, a aminte la mine, 

cela ce-ţi vestesc şi mă mărturisesc, 

căci m-am înmoroit, m-am întinat 

şi întuneca m-am făcut eu, ticălosul. 
Pământul lam pângărit, vai mie, ticălosul, 
cu multele mele păcate, Stăpână. 

Pentru ACeasta strig acum asupra mea, suspinând, 
către Judecătorul cel nemitarnic, 

Care va aduce. vai mie, martori 

cerul Cu Steje, şi soarele. 


Furtuna gâuq ilor meie 

mă culund; î, deznădăjduire. 

Sufletul me, cu cutremur este ţinut, 

aşteptând Să scape de osândă. 

Născătoare de Dumnezeu, 

toată nădejge, mea spre tine o pun, eu desfrânatul. 


Vezi cum îața buiui tău de toată ruşinea s-a umplut. 

Măcar tu roagă neîncetat pe Acela pe Care L-ai născut, 
să mă miluiască şi pe mine, nevrednicul. 
Dezleagă-mi tu singură legăturile cele nedezlegate, 
tu cea care pe Izbăvitorul L-ai născut lumii. 

Pe mine, cel ce m-am înneprit 

şi întuneric m-am făcut, 

cu lacrimile pocăinţei albeşte-mă. 

Pe mine cel omorât de multă trândăvie, 

ceea ce ai născut viaţa, înviază-mă. 

Pe mine, cel ce m-am înstrăinat de Dumnezeu 

şi de Sfinţii Arhangheli, 

întoarce-mă la Dânşii, Născătoare de Dumnezeu. 


E cu adevărat o minune înfricoşată, 

cum de a răbdat păcatele mele Domnul, 

cum de nu m-a pogorât deodată în fundul iadului, 
de viu, pe mine ticălosul, 

cum de nu a trimis de sus toiag sau sabie 

să mă lovească? 


Tu cu adevărat mi-ai dăruit viaţa cu rugăciunile, Stăpână, 
căutând pocăința mea, 

pe care însăţi dărnieşte-o mie, robului tău, 

cea care eşti prea bună, 

căci tu mi-eşti zid şi liman şi întărire. 

Străluceşte-mi mie lumina dumnezeieştii tale feţe, 

ca în miezul nopţii cântare de laudă să-ţi aduc. 
Dăruieşte-mi umilinţa, Stăpână, 

Suspinări adevărate şi lacrimi. 

spală întinăciunile mele cele sufleteşti, 


- dăruieşte-mi iertare desăvârşită, 


ca una care eşti om de Dumnezeu purtător, 
şi pe Dumnezeu purtător de om L-ai născut. 


Să te văd pe tine în miezul nopţii, 

nici nu se vor face, 
nici au fost auzite vreodată. 
Se învoieşte pătimaşa şi putreda ] 
şi copilăresc-cugetătoarea mea minte 
cu ziditorul răutăţii, 
şi cu aceste închipuiri de păcate 
vremea ticăloasei mele vieţi am cheltuit-o., 
Intru atâtea şi întru acest fel de răutăţi, 
eu, nenorocitul, ţinut fiind, 
către unele mai presus de fire şi prea dumnezeieşti, 
către care cu adevărat şi îngerii doresc să privească, 
mi-am propus să mă apropii, o, Stăpână. 
Mă tem ca nu cumva ca un nevrednic, 
precum acela care nu a fost îmbrăcat cu haină de nuntă, 
după ce mâinile şi picioarele îmi vor fi legate, 
să fiu aruncat în întuneric în loc de lumină., 
Şi în loc de împărtăşirea dumnezeiescului har, 
să capăt osânda locuinţei întunericului 
cea potrivnică mie. 


Dar ce să fac? 

Cu nevrednicie împărtăşindu-mă 

din preaînfricoşatele Taine, 

mă aştept să mă supun unor pedepse grele. 
Neîmpărtăşit de acestea de multe ori rămân, 

şi multă nevrednicie înainte punând-o, 

în adâncul relelor căzând, defaim, 

De aceleaşi chinuri, dacă nu şi mai mari, 

vinovat mă fac, 

Deci, strâmte îmi sunt lucrurile 

dinspre amândouă părţile. 

Pentru aceea către tine alerg, 

ajutorul cu totul nebiruit şi preatare cu adevărat. 
Milostiveşte-te dar, Preacurată Stăpână, asupra mea. 
Şi folosind îndrăzneala cea de Maică 

către Fiul Tău şi Dumnezeu, 

cere-mi lăsarea greşelilor celor strămoşeşti, 

şi mai vârtos, cu adevărat, nu lăsa să fiu mistuit 
în focul cel arzător şi luminător 

al făcătoarelor de viaţă Taine, 

ca una ce ai voinţa cu puterea împreună-alergătoare, 
mai presus de fire. 

Şi mă învredniceşte să mă curăţesc 

şi să mă luminez prin împărtăşirea acestora. 

Şi cealaltă vreme a vieţii mele cu pocăință, 

cu curăţie,cu smerenie, povăţuieşte-mă să o trec, 
în ceea ce priveşte lucrurile, cuvintele, gândurile 
şi toate mişcările suletului şi ale trupului. 


De-a pururea lângă mine fii de faţă, 
Îndreptându- -mă, ocrotindu-mă, povăţuindu-mă, 
puterile cele potrivnice oprindu-le şi gonindu-le, 
ca pe un rob, deşi netrebnic, al bunătăţii tale, 
în tot chipul grijindu-mă şi păzindu-mă. 

Aşa, Stăpână preabinecuvântată, 

să nu întorci deşarte 

nevrednicile şi prea ticăloasele mele rugăciuni, 
ci şi în viaţa aceasta, de aici, 

şi la ieşirea ticălosului meu suflet, 

şi întru înfricoşata şi nemitarnica Judecată, 

fii lângă mine, apărându-mă, 

de toate cele potrivnice izbăvindu-mă. 

Cu darul tău mă mântuieşte, 

ca să te binecuvântez şi să te slăvesc, 

Cu strălucirile tale mă luminează, 

ca să dăm lauda, slava, închinăciunea 
Preabunei şi Atotlucrătoarei şi Fericitei Treimi, 
în vecii vecilor. | 

Amin, 


Rugăciunea a şaptea către 
Preasfânta Născătoare 
de Dumnezeu 


Stăpână prealăudată şi preabună, 

izvorul milei, adâncul iubirii de oameni, 

apa cea vie, cea care iei partea păcitgilor, 

limanul celor înviforaţi, 

cea care fără de sămânță 

pe Dumnezeu L-ai primit în pântece 

şi te-ai învrednicit a te face Maica Lui. 

Viţa cea adevărată, năstrapa cea de mană primitoare, 
îndreptarea celor ce cad, 

scăparea tuturor şi viaţa a toată lumea, 

Să nu te îngreţoşezi de mine, păcătosul şi înverşunatul, 
cel spurcat şi cel iubitor de curvie, 

cel iubitor de tulburare, 

cel lenevos cu socoteala, cu fapta, cu voirea, 

care toată viaţa curvind mi-am cheltuit-o. 

Ci, ca o Maică a lui Dumnezeu, 

iubitoare de oameni şi milostivă, 

ia-mi-o înainte şi primeşte rugăciunea mea, 

pe care ţi-o aduc din întinatele mele buze, 

fă-mi-L milostiv pe Judecătorul 

cu bineprimitele şi preabunele tale rugăciuni 

de adevărată şi preacurată Maică a lui Dumnezeu. 
Deschide-mi îndurările 

Preaiubitorului de milostivire, ale Fiului tău. 
Roapă-te să treacă cu vederea greşelile mele. 


Îndreptează gândul meu către pocăință 

şi lucrător iscusit al poruncilor Lui, arată-mă. 

Să nu mă laşi pe mine să fiu câştigul sau mâncarea 
Satanei, cel de suflete stricător. 

Cu mijlocirea ta, înnoieşte-mă pe mine, 

care de-acum cu multe păcate m-am învechit. 

Viaţa mea zdrenţăroasă îndrepteaz-o. 

Pe tine preabună mijlocitoare avându-te, 

fără prihană înaintea Judecătorului să stau 

şi de chinurile cele înfricoşătoare să scap. 

Să o şi dobândesc, roagă-L pe Făcătorul meu, 

cea care eşti fără prihană. 

Căci Lui 1 se cuvine slava, cinstea şi închinăciunea, 
în veci. Amin. 


Fecioară, Stăpână, Maica Domnului lisus Ilristos, 
ştiu că necurat sunt şi pângărit, 

şi spurcat, şi nevrednic, 

că fărădelegile mele au covârşit capul meu, 
înmulţindu-se mai mult decât nisipul mării. 
Împuţitu-s-au şi au putrezit rănile sufletului meu 
datorită multelor mele răutăţi. 

Vin la tine pocăindu-mă 

şi cad înaintea ta 

şi îmi mărturisesc toâte păcatele mele cele grele. 
Pe tine Maica lui Dumnezeu de multe ori te-am mâniat, 
întinându-mă cu necurăţiile mele. 

Miluieşte-mă ceea ce pe toţi îi miluieşti, 

cu iubirea ta de oameni. 

Jartă-mă şi să nu mă lipseşti de iubirea ta, Stăpână, 
Nici să-ţi întorci faţa ta de la mine, 

şi să mă întorc deşert, vai mie, vai mie, de la tine. 
Nu, Stăpâna mea, 

să nu se bucure de mine vrăjmaşii mei 

pentru aceasta, vai mie, vai mie! 

Deşteaptă-mi gândul spre pocăință, 

povăţuieşte-mă pe calea mântuirii, 

pe care aflând-o şi călătorind pe ea, 

să te am pe tine împreună-călătoare. 


Cu povăţuirea ta mă voi mântui. 

Aşa, Stăpână, Maica iubitorului de oameni Dumnezeu, 
Dă-mi inimă zdrobită şi smerită, 

umple ochii mei de lacrimi duhovniceşti, 

luminează-i cu lumina solirilor tale 

ca să nu adorm întru moarte. 

Stropeşte-mă cu isopul milei tale şi mă curăţeşte. 
Spală-mă cu darul tău în lacrimile mele 

şi mai mult decât zăpada mă voi albi. 

Aşa, Maica Domnului meu lisus Hristos, 

primeşte-mi această ticăloasă mărturisire şi rugăciune, 
ocârmuieşte mintea mea, 

şi cealaltă vreme a vieţii mele 

nesmintită, întru pocăință o păzeşte. 

şi în yremea ieşirii din trup a smeritului meu suflet, 
când în poartă voi prăi vrăjmaşilor mei, vai mie, 
arată-mi-te atunci, Stăpână, cu ochiul tău cel milostiv 
şi slobozeşte-mă de la marii cercetători 

şi de la întrebători, 

şi de la cumpliţii strângători de dăjdii 

ai Stăpânitorului veacului acestuia. 

Yii mie ajutătoare 

şi pierde, atunci, toate zapisele păcatelor mele 


şi mă du fără să fiu ruşinat, du-mă mântuit 
la Divanul de judecată al Fiului tău, 

şi al Tatălui celui fără de început, 

şi al Preasfântului Duh, 

al Uneia şi Începătoarei de lumină şi de o fiinţă 
Treimi,lubitoare de bine, 

Maica lubitorului de oameni şi milostivului Dumnezeu, 
cea milostivă şi bună înduplecătoare 

a Celui bun şi milostiv, 

Fecioară, Stăpână, pleacă urechea ta 

şi mă auzi din înălţimea slavei tale, 

Graiurile mele auzi-le, preacurată. 

Înţelege strigarea mea cea din adânc. 

la aminte la glasurile cererii mele dureroase. 
Ajutătoarea mea, 

ceea ce mi-ai dăruit viaţă cu mijlocirea ta, 
dă-mi cuvânt spre deschiderea gurii mele, 

ca să vestesc măririle tale, 

mai înainte de a mă duce din această lume. 
Acolo, după ce mă voi duce de aici 

şi după ce voi fi încuiat în temniţa cea amară, 
nu va mai fi cu putinţă să mă mărturisesc. 


Greşit-am, preacurată, greşit-am, 

fărădelegile mele le cunosc 

şi păcatul meu înaintea mea este totdeauna. 
Caută spre această din urmă rugăciune a mea 
spre mărturisirea robului tău. 
Dă-mi mie izvoare de lacrimi pline de durere, 
care să se facă scăldătoare curăţitoare 

a întinatului meu suflet. 

Spală-mi tina păcatelor mele. 

Sădeşte întru inima mea cea de piatră 

sfânta frică de Fiul şi Dumnezeul tău, 

să intre ea întru cele din lăuntru ale mele, 

prin ea mă voi chinui să nasc din durerosul meu 
suflet, lacrimi curăţitoare, 
şi se va naşte în mine duh mântuitor. 


Norule al Soarelui celui prea luminos, 
străluceşte lumina gândită peste mine întunecatul 
şi peste mintea mea cea întinată. 

Desfă şi goneşte negura cea groasă 

a gândurilor mele cele necurmate, 

ca întru alinare şi întru veselia 

luminii, Strălucirii şi cercetării tale, 

să îţi jertfesc jertfa întreagă şi primită, 

pe care am făgăduit-o Fiului tău şi Dumnezeului meu, 
Care nu a venit să cheme pe drepţi la pocăință, 
ci pe păcătoşi. | 
Prin mijlocirea ta, 

„şi pe mine nevrednicul să mă primească. 


Mulţi sunt cei ce au păcătuit din veac, 

preabună  Stăpână, 

mulţi cei ce au căzut, mulţi cei ce s-au întărâtat 

şi nu au păzit poruncile Fiului tău, 

dar nu este niciunul pe care să-l fi covârşit ca pe mine 
- mulţimea fărădelegilor făcute întru cunoştinţă, 

deşi tot Aşezământul cel Vechi şi cel Nou 

faptele bune ale drepţilor le-a trâmbiţat 

şi necuvioasele lucrări şi fapte 

ale păcătoşilor şi ale celor fărădelege 

le-a vădit şi le-a mustrat. 

Ci judecata cea din lăuntru a ştiinţei mele 

mai greu decât toate se vede, 

fiindcă poartă împrejur vrajba mai multor păcate, 
Mai lesnicioase şi mai uşoare sunt 

sarcinile relelor celor din veac păcătoşi, 

precum şi osânda celui ce a greşit întru necunoştinţă, 

decât a celui ce a păcătuit întru cunoştinţă. 
Poruncă şi lege a avut Adam şi nu a păzit-o, 
dar el încă nu avea în faţă, Preacurată, 
Încercarea căderii şi osândirii altuia. 

Însă cu, ticălosul, ce voi răspunde? 

Cu adevărat nimic. 

Căci ca un neînfrânat şi înverşunat 

m-am sârguit a mă face rău, 

şi pentru aceasta sunt fără de răspuns. 

Decât toţi ticăloşii mai ticălos m-am făcut. 
Decât cei din Adam. Decât Cain. Decât Lameh. 
Decât cei ce fără de minte construiau turn. 
Decât sodomiţii cei cheltuiţi cu foc. 

Decât cei ce au pierit de potop în vremea lui Noe. 
Decât osândiţii egipteni mai rău sunt osândit. 
Decât toţi ticăloşii mai ticălos sunt eu. 

Şi decât păcătoşii Noului Aşezământ 

pe mine mă ştiu mai păcătos. 


După ce m-am botezat, m-am întinat. 

După ce m-am spălat, iarăşi m-am înnoroit, 

Cinstit fiind cu vrednicia darului, = 

eu cu necinstea păcatului m-am îmbrăcat. 

Darul cinului monahicesc l-am netrebnicit, 

Deci care cuvânt şi vreme şi chip, oare, 

îmi va fi de-ajuns spre curățirea acestui fel de păcate? 
Atâta este de nesuferit, Stăpână, noianul păcatelor mele. 
Una ca aceasta este năvălirea relelor mele. 


Ce să mă fac? Care cale să apuc? 
Cea cerească este neumblată, 

cea pământească strâmtă, 

cea de sub pământ înfricoşătoare, 
cea din mare oprită. 

Vezi nevoie neaflată de minte, 

vezi nedumerire nebiruită? 
Primejdia cea silnică împuţineaz-o. 
Deşi organul cuvântului meu nu s-a deşertat, 
Maica cea puternică a puternicului şi viului Dumnezeu, 
dă-mi mână de ajutor, mie, celui lipsit! 
Minunate fă spre mine milele tale! 
Deşteaptă sufletul meu, zicându-i: 
"Mântuirea ta sunt eu!” 
Ajutătoarea şi sprijinitoarea mea eşti, Preacurată. 
primeştre cererea nevrednicului robului tău! 
Cred, Preacurată, că poţi să faci aceasta. 
Mântuieşte-mă tu, calea cea nerătăcită 
a celor ce se pocăiesc, 


Arată mai minunate milele tale întru mine, 

care sunt decât toţi mai zbuciumat şi mai ticălos, 
Nădejdea mea, Stăpână Născătoare de Dumnezeu. 
Tu cunoşti gândurile şi faptele mele, 

şi neputinţa firii mele cele smerite. 

Inaintea ta îmi pun sufletul meu 

cel întinat cu multe păcate şi cu gânduri necuvioase,. 
Tu vezi, Stăpâna mea, zgaibele rănilor mele 

şi cugetele mele cele rele. | 

Dăruieşte-mi vindecare, 

vărsând peste ele picătura milostivirii tale 

celei iubitoare de oameni. 

Caută spre mine, Stăpâna mea, Născătoare de Dumnezeu, 
şi fă mie blând şi milostiv 

pe Fiul tău şi Împăratul tuturor, 

Care va să arate înaintea îngerilor şi a danii 
gândurile şi faptele mele cele rele. 

El te primeşte pe tine 

ca pe o Maică iubitoare de oameni, 

care pentru suflet deznădăjduit mijloceşti, 

ca una ce eşti scăpare a păcătoşilor. 

Pentru aceasta te-am pus pe tine 
sprijin şi ajutor celor păcătoşi, 
Fiul şi Dumnezeul tău, 


__Căruia se cuvine toată slava, cinstea şi închinăciunea, 


împreună cu Cel fără de început al Lui Părinte, 
şi cu Preasfântul şi bunul 

şi de viaţă făcătorul Lui Duh, 

acum şi pururea şi în vecii vecilor. 

Amin. 


Rugăciunea a opta către 
Preasfânta Născătoare 
de Dumnezeu 


Fecioară Stăpână, Născătoare de Dumnezeu, 
mântuirea cea de obşte a neamului creştinilor, 
ca o Maică nu ai încetat 

în purtarea de grijă faţă de noi. 

Ca o iubitoare de copii şi iubitoare de fii, 
de-a pururea facerile de bine ni le dărnieşti, 
şi ne mântuieşti, şi ne acoperi, şi ne păzeşti, 
şi din primejdii ne slobozeşti, de ispite ne izbăveşti, 
de mulţimea păcatelor ne liberezi. 

Iar noi, pentru acestea, îţi mulţumim, 

şi propovăduim darurile tale, 

nu ascundem facerile tale de bine, 

cântăm cu mare glus minunile tale, 

purtarea ta de grijă o slăvim, pronia o mărim, 
Ocrotirea ta o lăudăm, milostivirea o slăvim. 


Aducându-ne aminte de toate câte ni le-ai făcut, 
de darurile tale cele mari 
şi de câte primejdii ne-am izbăvit prin tine, 

Li 

ca o datorie această cântare de mulţumire îţi aducem, 
deşi atât de nevrednică faţă de facerile tale de bine. 
Ce ar putea fi, cu adevărat, vrednic de acestea? 

Cu toate acestea, cutezând noi, te rugăm să te înduri, 
să te milostiveşti asupra robilor tăi 

şi să fii solitoare către Dumnezeul nostru, 

Care din tine S-a născut, 

ca să slăvim sfântul Lui nume, 

al Tatălui şi al Fiului şi al Sfântului Duh, 

acum şi pururea şi în veci. 


Vezi, o, Preasfântă Stăpână, Născătoare de Dumnezeu, 
cu câte rele ne cuprinde pe noi 
şi ne ţine vicleanul şi prearăul drac, 
lată, la patimi prea multe şi nepovestite 
ne îndeamnă şi ne împinge pe noi. 
Deci scoală-te şi să nu ne lepezi până în sfârşit. 
Pentru ce îţi întorci faţa ta şi uiţi sărăcia noastră? 
risipeşte pândirile celui rău şi viclean, 
ucide pe cei ce ne luptă pe noi. 
Cu mijlocirea ta, încetează urpia lui Dumnezeu, 
ridicată asupră-mi pentru multele mele greşeli. 
Ca, după ce vei adăuga şi pe aceasta 
la multele tale faceri de bine, 
să slăvim preasfântul nume 
al Fiului tău şi Dumnezeului nostru, 
împreună cu cel al Celui fără de început al Lui Părinte, 
şi cu al Preasfântului şi bunului 
şi de viaţă făcătorului Duh, 
împreună fără de început şi Dumnezeu. 


Stăpână, Născătoare de Dumnezeu, 

Ceea ce ai născut pe Mântuitorul Hristos, 
Dumnezeul nostru, 

spre tine îmi pun toată nădejdea mea 

şi pe tine mă bizui, ceea ce eşti mai înaltă 
decât toate Puterile cereşti. 
Păzeşte-mă, Preacurată, cu dumnezeiescul tău dar, 
ocârmuieşte-mi viaţa, povăţuieşte-o 
către sfânta voia Fiului tău şi Dumnezeului nostru. 


Dăruieşte-mi lăsarea greşelilor. 

fii mie scăpare, acoperământ şi sprijin, 

du-mă de mână, pornindu-mă la viaţa cea veşnică. 
Şi în ceasul morţii, Stăpână, să nu mă părăseşti, 
ci grăbeşte spre ajutorul meu 

şi din amara tiranie a dracilor răpeşte-mă, 

că pe lângă voire ai şi putere, 

ca o Maică bună a lui Hristos, Dumnezeul nostru. 
Singură Stăpână, Născătoare de Dumnezeu, 

eşti preainaltă peste tot pământul. 

Şi noi pe tine, Mireasă dumnezeiască, 

cu credinţă te binecuvântăm, 

cu dorire te cinstim şi cu frică ţie ne închinăm. 
Pe tine de-a pururea te mărim, şi cu cinste te fericim, 
Că tu eşti cinste a cinstirilor 

şi laudă a laudelor 

şi înălţime a înălțimilor. 


Ci, O, Stăpână, mângâierea mea de la Dumnezeu, 
rouă şi răcorire a arşiţii din mine, 

picătura de Dumnezeu izvorâtoare 

a inimii mele celei uscate, 

făclia cea preastrălucită a sufletului meu celui întunecat, 
povăţuirea nedumeririi mele, bogăţia sărăciei mele, 
tămăduirea nevindecatelor mele răni, 

ştergerea lacrimilor, 

încetarea suspinelor, prefacerea primejdiilor, 
Uşurarea chinurilor, dezlegarea legăturilor mele, 
nădejdea mântuirii mele, auzi rugăciunile mele, 

milostiveşte-te spre suspinurile mele, 

primeşte tânguirile mele. 

Milostiveşte-te spre mine 

ca o maică a lubitorului de oameni Dumnezeu. 
Caută şi pleacă-te spre rugăciunea mea. 
Împlineşte dorirea mea cea însetată 

şi împreunează-mă cu cei de un neam şi împreună robi, 
în pământul celor blânzi, în corturile drepţilor, 
în ceata sfinţilor, 

şi învredniceşte-mă pe mine, 

ocrotitoarea tuturor, şi bucuria tuturor, 

şi dulceaţa de care nu te mai saturi, 

ca împreună cu ei să mă veselesc. 

Acestea mă rog ţie, 

întru bucuria aceea cu adevărat netâlcuită, 

a lui Dumnezeu şi a Împăratului născut din tine. 


Mă rog pentru a intra în cămara de mire cea netâlcuită, 
şi întru desfătarea cea neîncetată şi fără de saţiu, 

şi întru neînserata şi nemărginita Lui Împărăţie. 
Aşa, Stăpâna mea, aşa, scăparea mea, 

viaţa şi sprijinul, arma şi lauda, 

nădejdea şi tăria, 

dă-mi ca împreună cu sfinţii să mă îndulcesc 

de nepovestitele şi necuprinsele daruri ale Fiului tău, 
întru petrecerea cea cerească. 

Căci ai Stăpână, ştiu că ai, 

puterea împreună alergătoare cu voirea, 

ca o Maică a Celui Preaînalt. 

Pentru aceasta îndrăznesc, 

Deci să nu rămân lipsit Doamnă preacurată, 

în aşteptarea mea. 

Ci, Mireasă dumnezeiască, 

ceea ce ai născut mai presus de cuvânt, 

să dobândesc Aşteptarea tuturor, 

pe Domnul nostru lisus Hristos, 
adevăratul Dumnezeu şi stăpânul nostru, 
Căruia se cuvine toată slava, cinstea şi închinăciunea, 
împreună cu Cel fără de început al Lui Părinte, 
şi cu Preasfântul şi bunul 
şi de viaţă făcătorul Lui Duh, 
acum şi pururea şi în vecii vecilor. 


Amin. 


Rueă ăciunea a noua către 
aia Născătoare 
de Dumnezeu 


Fecioară Stăpână, Preacurată de Dumnezeu bi inca 
Doamna mea cea cu totul slăvită, 

„cea cu totul preabună, 

cea mai înaltă decât Cerurile, 

cea mai preacurată decât strălucirile, 

decât razele, decât sclipirile soarelui, 

cea mai cinstită decât heruvimii, 

şi, cu neasemănare, mai proslăvită 

decât toate oştile cele cereşti, 

fala Apostolilor, propovăduirea Mucenicilor, 
bucuria Cuvioşilor, strălucirea Pustnicilor, 
cădelniţă de aur, sfeşnic de lumină purtător, 
năstrapa care ai purtat Mana cea cerească, 
adsevărata ladă a Legământului, 

legea cea preadumnezeiască. 

O, Rugule cel cu totul nears, 

locul cel desfătat, 

toiagul lui Aaron care a odrăslit. 

Că toiag te-ai arătat cu adevărat, 


şi floare ai pe Fiul tău, 

Hristos adevăratul Dunyezeul nostru, 

Dumnezeul şi Făcătorul meu. 

Tu pe Dumnezeu Cuvâny, după trup L-ai năstut, 
mai înainte de naştere ţ,ioară fiind, 

şi după naştere Fecioari rămânând. 

Prin tine ne-am împăca, cu Fiul tău, 

Hristos Dumnezeul nost, 


Tu esti A litătoanea Păcătoşilor şi a celor fără de ajutor. 
Tu eşti liman al celor q sunt viscoliţi. | 

Tu eşti mângâierea lun; 

tu eşti sprijinirea sărma,jjor şi izbăvirea robiţilor. 

Tu eşti întărirea monahioy şi nădejdea mirenilor. 

Tu eşti răbdarea văduvg 

sprijinul şi acoperămân, pă 

Tu eşti lauda fecioarelo., cununa şi veselia lor. 
Doamnă, cinstită Stăpân Împărăteasă Doamnă, 

sub aripile tale acoperă; pe mine, 


păzeşte-mă ca să nu se „de asupra mea satana, 
ucigaşul de oameni, 


şi să nu se înalțe asup.; „i pângăritul meu vrăjmaş. 
Că tu, Preacurată, eşti li înc meu, 
ajutătoare şi ocrotitoare 

şi altă scăpare afară de jjse nu cunosc, Stăpână. 


Rogu-te pe tine, Stăpân; cu multe lacrimi, 
pentru ea ge pute ce le-am lucrat 
să nu mă lepede Fiul tş, cel preadulce 
Făcătorul şi Ziditorul piu P 
Şi îţi cer ca să faci să vin întru Hristos, 
şi să intru în curţile Acepa ale sfinţilor, 
unde nu sunt lacrimi, Mici necazuri 

nici scârbă, nici moarte , 

nici muncă, nici strâmţe, ; 


ci numai bucurie nestă, si, desfâtare a drepţilor, 


SI 


aa neîncetată, viaţă care nu are sfârşit, 
ăsfățare şi bucurie, slavă şi strălucire. 


Umple-mi gura de darul îndulcirii tale, 
mişcă limba mea şi buzele mele, 

spre'.a te lăuda pe tine cu suflet bucuros 
şi cu! inima osârdnică, 

spre a cânta versurile de laudă îngerească, 
aceea pe care Gavriil a strigat-o 

către tine, Maică Fecioară. 


Învredniceşte-mă pe mine robul tău, Fecioară 

să mă izbăvesc de patimi şi de tot păcatul. 
Risipeşte-mi tot gândul rău, 

care de la diavolul, adeseori, năpădeşte asupră-mi, 
ca să prăpăstuiască preaticălosul meu suflet 

în tartarul iadului. 

Izbăveşte-mă Preasfânta mea din cursele lui. 


Dă-mi frică de Dumnezeu, Fecioară, 
dragoste şi voire cuviincioasă faţă de Dumnezeu, 
viaţă curăţită, dragostea cea către Domnul, 
împreună şi către aproapele, 

răbdare, smerenie, înfrânare, ajunare, 
lacrimi de umilinţă curăţitoare, 

aducere aminte de înfricoşate chinuri 

şi întoarcerea din răutăţile 

pe care le-am făcut eu, ticălosul. 

Din voire, precum ştii, Maică Fecioară, 

nu îmi este mie nădejdea de mântuire. 
Mi-am stricat şi mi-am netrebnicit 

sufletul şi trupul meu. 

Din vârstă fragedă m-am făcut eu, ticălosul, 
vas pângărit, netrebnic, stricat, 

Cu totul am urmat lui veliar eu, ticălosul, 


cu gândurile şi cu lucrurile 


şi cu faptele cele necuvioase. / 
Până acum, o Fecioară, / 
cel urâcios mă trage la voile lui. / 


Vai mie, ticălosului, 

mereu mă pândeşte prearăul şi vicleanul, 

şi-mi trimite gânduri voitoare şi săvârşitoare de rău, 
pe care nu pot să le sufăr. / 

Obicei rău am deprins, al păcatului, i 

şi deabia voiesc, cumva, a mă deştepta. 

Jurăminte înfricoşate şi făgăduinţe fac eu, ticălosul, 
din toată inima , înaintea Fiului şi Dumnezeului tău. 
Zic: "lartă-mi, Stăpâne, păcatele!" 

şi mă făgăduiesc şi pun început bun, 

să nu mai greşesc ţie, de-acum. 


O, îndelungă răbdarea Ta, 
Dătătorule de viaţă, Hristoase al meu! 
O, cum suferă, Stăpână, induratul Fiul tău, 
văzându-mi nebăgarea de seamă 
şi jurămintele cele strâmbe, 
minciuna cea fără de măsură, pe care o am eu, leneşul! 
Că îndată după ce am pus început şi m-am făgăduit, 
vai mie, pentru netemerea şi nebăgarea mea de seamă, 
iarăşi m-am abătut şi cu cele mai rele 
mă întinz eu, întinatul şi mincinosul. 

Şi precum câinele, dacă se satură peste măsură, varsă 
şi către a sa vărsătură iarăşi se întoarce şi aleargă, 
aşa şi eu merg şi mă întorc la cele dinapoi, 
nicidecum întru simţire venindu-mi eu, preaticălosul, 
Incă şi întru deznădăjduire 

de multe ori velitarul mă aruncă pe mine, 

Preasfânta mea, 

De aceea, ajută-mi, să nu mă laşi, Stăpână, 

Să nu fac bucurie celui rău, Preacurată, 

ci răpeşte-mă din mâinile vicleanului, meşter amăgitor. 
Rob al Fiului tău fă-mă, Fecioară, 

şi iarăşi vas de bună treabă al Preasfântului Duh, 
Celui ce te-a umbrit pe tine | 

în vremile cele mai de pe urmă. 

Şi mântuieşte-mă, Prealăudată, 

precum voieşti şi precum ştii, 

şi dă-mi ca să te slăvesc şi să zic din inimă: 


„Bucură-te cântarea heruvimilor şi lauda arhanghelilor. 
Bucură-te pacea şi bucuria neamului omenesc. 
Bucură-te raiule al desfătării. 


_ Bucură-te pomul vieţii. 


Bucură-te zidul credincioşilor, 

limanul celor ce sunt în primejdie, 

Bucură-te chemarea lui Adam. 

Bucură-te izbăvirea Evei. 

Bucură-te izvorul darului şi al nemuririi, 
Bucură-te izvor pecetluit ai Sfântului Duh. 
Bucură-te biserică preadumnezeiască. 

Bucură-te scaunul Domnului. 

Bucură-te Curată, care ai zdrobit capul balaurului, 
începătorul răutăţii, şi, legat, în adânc l-ai aruncat. 
Bucură-te scăparea celor necăjiţi şi împilaţi. 
Bucură-te izbăvirea blestemului, 

prin care bucurie lumii te-ai arătat, 

Fecioară prea fără prihană, prin naşterea, ta. 
Bucură-te Maica lui Hristos, 

Fiul Dumnezeului Celui viu, 

Căruia 1 se cuvine slava, cinstea, închinăciunea şi lauda, 
acum şi pururea şi în vecii vecilor. 

Amin. 


Rugăciunea a zecea către 
Preasfânta Născătoare 
de Dumnezeu 


Fecioară Stăpână, Născătoare de Dumnezeu, 
care pe Dumnezeu Cuvântul 

după trup L-ai născut lumii, ştiu cu adevărat, 
că nu este cu cuviinţă, nici după vrednicie, 

ca eu, cel preadestrânat, să privesc icoana ta 
curată şi pururea Fecioară, 

cea care şi trupul şi sufletul le ai curate şi neîntinate. 
Cu dreptate este ca eu cel atât de preadesfrânat 
să fiu urât şi lepădat de la bunătatea ta. 
Pentru aceasta Dumnezeu, 

pe Care tu L-ai născut, S-a făcut om, 

ca să chemi pe cei păcătoşi la pocăință. 
Primeşte mărturisirea mea aceasta, de acum, 

a greşalelor mele multe şi grele, | 

şi o du la Unul-Născut Fiul tău şi Dumnezeu, 
şi fă o rugăciune, ca să fie milostiv 

spre ticălosul, vrednicul de .jale sufletul meu. 
Că pentru mulţimea fărădelegilor mele 

sunt oprit a căuta către Dânsul 

„eu, cel ce mai mult decât bogatul 


şi a-mi cere iertare. 
Şi pentru acesta te pun pe tine 
înainte-solitoare şi mijlocitoare, 


Că de multe şi mari daruri îndulcindu-mă 

de la Dumnezu, Ziditorul meu, 

şi uitând de ele toate eu, ticălosul şi nemulţumitorul, 
după cuviinţa pe care am arătat-o, 

m-am alăturat dobitoacelor celor fără de minte, 

şi m-am asemănat lor. | 


Sărac fiind de bunătăţi şi bogat de patimi, 

de ruşine plin, de dumnezeiasca îndrăzneală lipsit, 
de Dumnezeu osândit, 

de îngeri plâns, de draci batjocorit, 

de cunoştinţă mustrat, de faptele cele rele ruşinat, 
mai înainte de moarte, mort fiind, i 
mai înainte de judecată, osândit, 

mai Înainte de chinurile nesfârşite, chinuit, 
deznădejdea mă cuprinde. 


Pentru aceea, ca la singurul sprijin prea fierbinte, 
către tine scap, Stăpână Născătoare de Dumnezeu, 
eu, cel ce-s dator tu o mie de talanţi, 

eu, cel ce am cheltuit părinteasca avuţie 

cu desfrânatele, 

eu, cel ce am desfrânat mai mult decât Manase, 


m-am făcut nemilostiv, 

eu, robul cel îndrăcit cu gâtlejul, 

eu, încăperea gândurilor celor rele, 

eu, trezorierul cuvintelor celor urâte şi întinate, 
eu, cel de toată necurăţia plin, 

eu, cel de toată lucrarea cea bună străin. . 
Miluieşte smerenia mea, Preancîntinată, 


îndură-te spre neputinţa mea, Preacurată, 

căci mare îndrăzneală ai 

către Cel ce s-a născut dintru tine ca nimeni altul, 
toate le poţi ca o Maică a lui Dumnezeu, Ă 

ca cea care eşti mai înaltă decât toate zidirile, 
nimic nu-ţi este ţie cu neputinţă, de vei voi, 
Numai să nu treci cu vederea lacrimile mele, 

nici să urăşti suspinele mele, 

să nu lepezi durerea inimii mele, 

să nu ruşinezi aşteptarea mea. 

Ci cu rugăciunile tale cele de Maică 

silind nesilită milostivirea 

bunului tău Fiu şi Dumnezeu, 

învredniceşte-mă pe mine, 

ticălosul şi nevrednicul robul tău, 

ca frumuseţea dintâi şi de demult a sufletului meu, 
iarăşi să o dobândesc, 

grozăvia pătimirilor să o lepăd, 

să mă slobozesc de păcate, 

să mă fac rob dreptăţii, 

să mă dezbrac de întinăciunea dezmierdării trupeşti, 


să mă îmbrac cu sfinţenia curăţiei sufleteşti, 

să mor lumii şi să viez faptei bune. 

Când călătoresc, împreună cu mine să călătoreşti. 
Când înnot în mare, împreună cu mine să înnoţi. 
Când mă luptă pe mine dracii, 

totdeauna tu să-i biruieşti. 

Când priveghez, să mă întăreşti. 

Când dorm, să mă păzeşti. 

Când mă necăjesc, să mă mângâi. 

Când mă împuţinez cu sufletul, să mă îmbărbătezi. 
Când sunt slab, să mă întăreşti. 

Când sunt nedreptăţit, să mă izbăveşti. 

Când sunt clevetit, să mă dezvinovăţeşti. 

Când sunt în primejdie de moarte, 

degrab să mă întâmpini, 

şi înfricoşător vrăjmaşilor celor văzuţi şi nevăzuţi, 
totdeauna pe mine să mă arăţi, 

ca să cunoască toţi dracii, 

care cu nedreptate mă tiranisesc, 

al cui rob sunt eu. 


Preasfântă Stăpâna mea, Născătoare de Dumnezeu, 
auzi această preaticăloasă a mea rugăciune, 

şi să nu mă ruşinezi pe mine în aşteptarea mea, 
nădejdea tuturor marginilor pământului. 

Fierberea trupului meu stinge-o, 

viforul cel preasălbatic ce se ridică în sufletul meu, 
din mânia cea fără de vreme, îmblânzeşte-l, 
îngâmfarea şi trufia tinereţilor mele celor deşarte, 
din mintea mea pierde-le. 

Nălucirile cele de noapte ale duhurilor rele 

şi asupririle cele din fiecare zi 

ale cugetelor celor necurate, 

din inima mea împuţinează-le. 

Deprinde-mi limba mea să grăiască cele folositoare, 
Învață ochii mei să vadă drept îndreptarea faptei bune, 
picioarele mele fă-le să alerge fără de împiedicare 
pe calea cea fericită a poruncilor lui Dumnezeu. 
Mâinile mele găteşte-le să se sfinţească 

şi cu vrednicie să se ridice căţre Cel Preainalt, 
Curăţeşte-mi gura, cu îndrăzneală să chem Tată 

pe Dumnezeu Cei înfricoşat şi preasfânt. 
Deschide-mi urechile, ca să aud simţitor şi gânditor, 
şi să primesc cuvintele Sfintelor Scripturi, 

cele mai dulci decât mierea şi decât fagurul, 

şi să le împlinesc, întărit fiind de tine. 

Dă-mi vreme de pocăință şi gând de întoarcere. 

De moartea cea grabnică, liberează-mă, 

De ştiinţa ce mă osândeşte, izbăveşte-mă, 

Stai lângă mine când veni-va sfârşitul, 
în vremea despărțirii smeritului meu suflet 
de ticălosul acesta de trup, 
acel nesuferit chin, micşorându-l, 
durerea aceea negrăită, uşurând-o, 
strâmtoarea aceea nemângâiată mângâind-o, 
de întunecatele chipuri ale dracilor izbăvindu-mă, 
din darea de seamă cea prea amară a vameşilor văzdului 


şi de la stăpânitorii întunericului, scoţându-mă, 
paloşele păcatelor mele celor multe, frângându-le, 
lui Dumnezeu, iubit făcându-mă 

_ fericitei stării Lui celei de-a dreapta 

la înfricoşatul Divan, învrednicindu-mă, 

de chinurile cele veşnice şi nesuferite, izițindu-amă, 
bunătăţilor celor veşnice, 

nestricăcios moştenitor făcându-mă. 


Această mărturisire o aduc ţit, 

Stăpână Născătoare de Dumnezeu, 

lumina ochilor mei întunecaţi, 

mângâierea sufletului meu, 

nădejdea şi mântuirea mea, cea după Dumnezeu. 
Cu blândeţe şi cu milostivire primeşte-o, 
curăţeşte-mă de întinăciunea trupului şi a duhului, 
învredniceşte-mă, în veacul acesta de acum, 

fără de osândă să mă împărtăşesc 

cu preacuratul Trup şi Sânge 

al Fiului şi Dumnezeului tău, 

iar în veacul ce va să fie, 

de dulceaţa Cinei celei Cereşti, 

de desfătarea raiului, de împărăţia lui Dumnezeu, 
unde este sălăşluirea tuturor celor ce se veselesc, 
Dobândind bunătăţile acestea, 

să Slăvesc în veacul veacului 

- Numele cel pliu de cuviinţă 

al Fiului şi Dumnezeului tău, 

împreună cu al Celui fără de început al Lui Părinte, 
şi cu al Preasfântului şi Bunului 

şi de viaţă făcătorului Duhului Lui, 

acum şi pururea şi în vecii vecilor. 

Amin. 


Rugăciunea a unsprezecea către 
Preasfânta Născătoare 
de Dumnezeu 


Fecioară Stăpână, Născătoare de Dumnezeu, 

care pe Cuvântul Cel Unul-Născut al lui Dumnezeu, 
pe Făcătorul şi Stăpânul a toată zidirea 

cea văzută şi gândită, 

pe Unul în Treime Dumnezeu, Dumnezeu şi Om, 

mai presus de fire şi de cuvânt L-ai născut, 
sălăşluirea dumnezeirii, încăperea a toată sfinţenia, 
întru care a locuit trupeşte toată plinirea dumnezeirii, 
cu bunăvoința lui Dumnezeu Tatăl 

şi cu lucrarea Sfântului Dub, 

cea care eşti mai înaltă şi mai covârşitoare 

decât toată zidirea, fără asemănare încununată 

cu împărătească şi de Dumnezeu încuviinţată vrednicie, 
slava şi desfătarea şi.veselia cea negrăită a îngerilor, 
cununa împărătească a Apostolilor şi a Proorocilor, 
bărbăţia cea mai presus de fire a mucenicilor, 
pricina nevoinţelor lor, şi a biruinţei lor, 

şi a încununărilor pentru lupte, 

şi a răsplăţilor lor celor veşnice, 

datorate cu cuviinţă lui Dumnezeu, 

cinstea şi slava cea mai presus de cinste a Cuvioşilor, 
povăţuitoarea cea nerătăcită a liniştii, învăţătoare, 
uşa descoperirilor şi a tainelor celor duhovniceşti, 
izvorul luminii, poarta vieţii celei veşnice, 

râul nedeşertat al milei, marea cea nestârşită 

a tuturor dumnezeieştilor daruri şi minuni, 


de tine avem trebuinţă şi pe tine te rugăm, 

Maică cea preamilostivă 

a Stăpânului Celui iubitor de oameni, 

milostiveşte-te spre noi,smeriţii şi nevrednicii robii tăi! 
Caută cu milostivire spre robirea şi smerenia noastră! 
Vindecă zdrobiturile sufletelor şi ale trupurilor noastre! 
Pe vrăjmaşii cei văzuţi şi nevăzuţi risipeşte-i! 

Turn de tărie, armă de război, tabără tare, 

şi voievod, şi înainte-luptător nebiruit, 

fă-te nouă nevrednicilor, în faţa vrăjmaşilor noştri. 
Arată spre noi, astăzi, milele tale 

şi minunile cele de demult. 

Arată vrăjmaşilor noştri celor fărădelege 

că singurul Împărat şi Stăpân este Fiul tău şi Dumnezeu, 
şi tu Născătaore de Dumnezeu, 

cea care pe adevăratul Dumnezeu, după trup L-ai născut, 
cu adevărat toate le poţi, şi ai putere să lucrezi 

toate câte le voieşti, în cer şi pe pământ. 


Dăruieşte, Stăpână, tuturor, . 

cererile cele spre folos fiecăruia: 

celor bolnavi sănătate, 

celor de pe mare, alinare şi ocârmuire, 

cu cei ce călătoresc, împreună călătoreşte şi îi păzeşte. 
Pe cei robiţi, de amara robie izbăveşte-i. 

Pe cei scârbiţi mângâie-i. 

Sărăcia şi orice altă necăjire trupească uşureaz-o. 

Pe toţi îi izbăveşte de bolile şi patimile cele sufleteşti, 
cu ocrotirea şi cu mijlocirile tale cele nevăzute. 
Pentru ca bine şi fără de poticnire 
săvârşind calea vieţii acesteia vremelnice, 
bunătăţile cele veşnice, prin tine, 
în Împărăţia cerurilor să le dobândim. 


Pe credincioşii Împărații noştri, 

cei cinstiţi cu înfricoşatul nume 

al Unuia-Născut, Fiului tău, 

cei care la darul şi ocrotirea ta nădăjduiesc 

şi în toate te pun înainte, mijlocitoare şi apărătoare, 
întăreşte-i asupra vrăjmaşilor 

care năvălesc asupră-le nevăzut. 

Risipeşte norul mâhnirii pus asupra sufletelor lor, 
Răpeşte durerea sufletului lor, 

dă-le strălucită inimă bună şi veselie, 

aşează-le lor paşnică şi neîmpărechiată 

Stăpânirea şi împărăţia. 

Izbăveşte Stăpână, cu solirile tale, 

turma aceasta, care, mai ales, ţie-ţi este afierosită, 

şi toată cetatea, şi laturile ei, 

de foamete, de cutremur, de potop, 
de foc, de sabie, de năvălirea celor de altă seminţie 

şi de războiul cel dintre noi. 

Şi toată urgia, 

care cu dreptate este pornită asupra noastră, 
întoarce-o, cu bună voirea şi cu darul 

unuia-Născut Fiului şi Dumnezeului tău, 

Căruia 1 se cuvine toată slava, cinstea şi închinăciunea, 
împreună cu Cel fără de început al Lui Părinte, 

şi cu Cel veşnic şi de viaţă făcător Duhul Lui, 

acum şi pururea şi în vecii vecilor. 

Amin, 

